Уст Пјалка
Уст Пјалка () река је која протиче источним делом Кољског полуострва на подручју Терског рејона Мурманске области Русије. Лева је притока реке Пјалице, у коју се улива на 1.100 метара узводно од њеног ушћа, и део басена Белог мора.

Свој ток започиње као отока маленог језера Пјалочно (површина језера је свега 1,4 km²) на надморској висини од 208 метара. У њеном кориту се налазе бројни брзаци и мањи водопади.

Укупна дужина водотока је 58 km, док је површина сливног подручја око 261 km². Просечан проток у зони недалеко од ушћа је 3,51 m³/s. Ширина реке је до 31 метар, а просечан пад речног корита је 3,53 метра по километру тока.

На њеним обалама се не налазе насељена места.

Види још 
 Бело море
 Терски рејон
 Пјалица

Референце

Спољашње везе 
  -{Государственный водный реестр РФ: река Усть-Пялка}-
 -{Ресурсы поверхностных вод СССР: Гидрологическая изученность. Т. 1. Кольский полуостров/ Под ред. Ю. А. Елшина. — Л.: Гидрометеоиздат, 1969. — 134 с.}-

Реке Русије
Мурманска област
Слив Белог мора